**Referat fra medlemsmøte i Jarlsberg Rotary Klubb 03.09.2025**

Fremmøte : 18 medlemmer og 1 gjest. Fremmøteprosent: 39%

1. Denne kvelden var vi på bedriftsbesøk hos Velle Utvikling. Rune Gjersøe fra bedriften fortalte oss om en bedrift med et viktig samfunnsoppdrag med den hensikt å redusere utenforskap. De har til enhver tid ca 92 personer fra NAV-systemet som får attføring gjennom arbeid., d.v.s. lærlinger til produksjon. Det er et stort spenn fra myke verdier som barnehage til arbeid med stål og sveisearbeid. Bedriften har utdannet ca. 2000 fagarbeidere og alle som får fagbrev er nærmest garantert en jobb.

Et svært nyttig besøk for de av oss som hadde hørt om bedriften, men langt fra alt det vi nå fikk informasjon om. De har ca. 40-45 kunder, men trenger flere arbeidsoppdrag. Så vi i klubben kan bidra ved å spre informasjonen videre som vi nå har ervervet om en samfunnsnyttig bedrift. De trenger positiv omtale, og det kan vi bidra med!

1. Presidenten fortalte at det hittil var solgt ca. 50 av 100 billetter til «Konserten 2025» og oppfordret derfor medlemmene om å spre informasjon om ledige billetter til venner og kjente.
2. Gunnar Lefsaker informerte (siden han ikke kommer på neste møte) om at om 14 dager er det den høstlige dugnaden på Slottsfjellet.

Per Aas

Sekretær